**УГОВОР**

Закључен између:

1. **СНАБДЕВАЧ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ул \_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_, МБ \_\_\_\_\_\_\_\_\_\_\_\_\_\_\_; назив банке Управа за трезор, Тел \_\_\_\_\_\_\_\_\_\_; \_\_\_\_\_\_\_\_\_ , кога заступа \_\_\_\_\_\_\_\_\_\_\_\_\_\_\_\_\_\_\_\_\_(удаљем тексту  **Снабдевач**)

и

**2. КРАЈЊИ КУПАЦ:**

**ЗАВОДА ЗА ЈАВНО ЗДРАВЉЕ ПАНЧЕВО,** Панчевo, ул. Пастерова бр. 2, број подрачуна код Управе за трезор 840-395667-19, ПИБ 102002701, матични број 08259330, ПДВ регистрациони број 112859833, шифра делатности 8690 - остала здравствена заштита, регистрациони број 8230045398, кога заступа в.д. директора **прим др Љиљана Лазић (удаљем тексту Крајњи купац)**у даљем тексту заједно названи: Уговорне стране.

**ПРЕДМЕТ УГОВОРА И УСЛОВИ ПРОДАЈЕ**

**Члан. 1**

Предмет Уговора је куповина електричне енергије за потребе Крајњег купца.

Снабдевач се обавезује да Крајњем купцу прода електричну енергију, а Крајњи купац да преузме и плати електричну енергију испоручену у количини и на начин утврђен овим уговором и понудом Снабдевача бр. \_\_\_\_\_\_\_\_\_\_\_\_\_\_од \_\_\_\_\_\_\_\_\_\_\_.год, све у складу са важећим законским прописима и подзаконским актима који регулишу испоруку електричне енергије.

Продавац је балансно одговоран за место примопредаје Крајњег купца.

**Количина и квалитет електричне енергије**

**Члан 2.**

Уговорне стране регулишу обавезу продаје, односно преузимања и плаћања електричне енергије према следећем:

* Врста продаје: стална и гарантована;
* Капацитет испоруке: на бази месечних дијаграма потрошње;
* Период испоруке: од 01.02. 2025 до 31.01.2026. године
* Количина енергије **у** KWh на годишњем нивоу односно на основу остварене потрошње купца.

Место испоруке: Обрачунско мерно место Крајњег купца прикљученo на дистрибутивни систем у категорији потрошње - Стара зграда грудног одељења Завод за јавно здравље Панчево, Милоша Обреновића бр.2, број места мерења је 4019155922

Снабдевач се обавезује да врста и ниво квалитета испоручене електричне енегије буде у складу са Правилима о раду преносног ситема ЈП „Електромрежа Србије“ Београд (''Сл. гласник РС'' бр. 79/2014). Снабдевач се обавезује да испоручи електричну енергију у складу са Одлуком о усвајању Правила о раду тржишта електричне енергије (''Сл. гласник РС'' бр. 120/2012 и 120/2014), Правилима о раду преносног система, Правилима о раду дистрибутивног система и Уредбом о условима испоруке и снабдевања електричном енергијом (''Сл. гласник РС'' бр. 63/2013 i 91/2018), односно у складу са свим важећим законским и подзаконским прописима који регулишу испоруку електричне енергије.

**Цена електричне енергије**.

**Члан 3.**

Укупна процењена вредност Уговора, сходно прихваћеној понуди Снабдевача је 3.000.000,00 РСД. без ПДВ.

Обрачун – фактурисање и наплата испоручене количине електричне енергије врши се према стварно испорученој количини електричне енергије за обрачунски период, а све до укупне процењене вредности овог уговора.

Крајњи купац ће Снабдевачу, платити испоручену електричну енергију заједно са трошковима балансирања по уговореној цени из прихваћене понуде.

У цену су урачунати и трошкови балансирања, а нису урачунати трошкови накнаде за подстицај повлашћених произвођача електричне енергије, трошкови приступа дистрибутивном систему, трошкови за акцизе, други зависни трошкови и порез на додaту вредност, који се обрачунавају и плаћају у складу са прописима Републике Србије на основу рачуна који испоставља Снабдевач.

Трошкове из става 8. овог члана Снабдевач ће, у оквиру рачуна, фактурисати Крајњем купцу сваког месеца, на основу обрачунских величина за места примопредаје Крајњег купца, уз примену ценовника за приступ систему за пренос електричне енергије и ценовника за приступ систему за дистрибуцију електричне енергије, а у складу са важећом Одлуком о цени приступа систему за дистрибуцију електричне енергије објављеној у Службеном гласнику Републике Србије, односно у ускладу са методологијама за одређивање цена објављених у Службеном гласнику Републике Србије.

**Место испоруке**

**Члан 4.**

Место испоруке су постојећа мерна места Крајњег купца прикључена на дистрибутивни систем у категорији потрошње на ниском и средњем напону и широкој потрошњи. Снабдевач сноси све ризике, као и све припадајуће и зависне трошкове у вези са припремом програма, преносом и испоруком електричне енергије до Места испоруке, а Крајњи купац сноси све ризике и припадајуће трошкове у вези са припремом програма, преносом и испоруком електричне енергије од Места испоруке - ЕД број 4019155922 - Стара зграда грудног одељења Завод за јавно здравље Панчево, Милоша Обреновића бр.2.

Под програмом из става 1. овог члана подразумевају се радње неопходне да би Уговорна страна извршила своју обавезу у вези са продајом, односно преузимањем електричне енергије.

**Обрачун утрошене електричне енергије и начин плаћања**

**Члан 5**.

Снабдевач ће првог дана у месецу који је радни дан за Крајњег купца на месту примопредаје (мерно место) извршити очитавање количине остварене потрошње електричне енергије за претходни месец.

У случају да уговорне стране нису сагласне око количине продате, односно преузете енергије, као валидан податак користиће се податак оператора преносног система, и дати документ биће саставни део рачуна.

**Члан 6.**

Снабдевач, на основу прописа Републике Србије који се односе на трошкове преноса и трошкове накнаде за подстицај повлашћених произвођача, издаје Крајњем купцу рачун за обрачунски период.

Снабдевач у рачуноводственој исправи, која мора бити подобна за плаћање према прописима Републике Србије, посебно исказује цену продате електричне енергије са трошковима балансирања, трошкове преноса и трошкове накнаде за подстицај повлашћених произвођача електричне енергије, а порез на додату вредност се у рачуноводственој исправи исказује посебно уколико према прописима Републике Србије терети Снабдевача као пореског дужника.

Крајњи купац ће извршити плаћање на банкарски рачун Снабдевача, по писменим инструкцијама назначеним на самом рачуну, са позивом на број рачуна који се плаћа. Крајњи купац ће сносити све банкарске трошкове своје и кореспондентне банке, ако их има. Снабдевач ће сносити само банкарске трошкове своје банке.

Сматраће се да је Крајњи купац измирио обавезу када Снабдевачу уплати на рачун укупан износ цене за преузету електричну енергију.

**Члан 7**.

Крајњи купац је дужан да плати рачун у року од 45 дана (не може бити краћи од 15 дана ни дужи од 45 дана) од дана службеног пријема исправног рачуна.

У случају да Крајњи купац не плати рачун у уговореном року, дужан је да Снабдевачу, за период доцње плати и затезну камату прописану законом. Плаћање затезне камате врши се на основу обрачуна камате, испостављеног од стране Снабдевача.

Трошкови опомињања и други трошкови везани за обрачун затезне камате, падају на терет Снабдевача.

Накнадне корекције већ фактурисане камате могуће су само уколико су условљене Законом, ако је у њима садржан погрешан обрачун (оспорене или накнадно установљене грешке) и ако су резултати посебног договора између Крајњег купца и Снабдевача (протокол, отпис камате и сл.)

Oбaвeзe кoje дoспeвajу у нaрeднoj буџeтскoj гoдини бићe рeaлизoвaнe нajвишe дo изнoсa срeдстaвa кoja ћe зa ту нaмeну бити oдoбрeнa у тoj буџeтскoj гoдини.

**Виша сила**

**Члан 8.**

Виша сила ослобађа Снабдевача обавезе да испоручи, а Крајњег купца да преузме количине електричне енергије, утврђене Уговором за време њеног трајања.

Као виша сила, за Снабдевача и за Крајњег купца, сматрају се непредвиђени природни догађаји који имају значај елементарних непогода (поплаве, земљотреси, пожари и сл.), као и догађаји и околности који су настали после закључења овог уговора који онемогућавају извршење уговорних обавеза, а које уговорна страна није могла спречити, отклонити или избећи. Под таквим догађајима сматрају се и акти надлежних државних органа и оператора преносног система донети у складу са правилима о раду преносног система, а у циљу обезбеђивања сигурности електроенергетског система.

Уговорна страна која је погођена деловањем више силе обавезна је да обавести другу уговорну страну о почетку и завршетку деловања више силе, као и да предузме потребне активности ради ублажавања последица више силе.

**Рок трајања Уговора**

**Члан 9**.

Овај уговор важи до утрошка средстава наведених у члану 3. став 1. овог уговора, а најдуже до истека трајања оквирног споразума. Уговор почиње да се примењује почев од дана закључења.

**Раскид уговора**

**Члан 10**.

Уговор се може раскинути споразумно, писменом саглашношћу уговорних страна и у случајевима предвиђеним Законом о облигационим односима Републике Србије.

У случају једностраног раскида Уговора због неиспуњења обавеза друге Уговорне стране, Уговорна страна која намерава да раскине Уговор ће другој Уговорној страни доставити у писаној форми обавештење о разлозима за раскида Уговора.

**Решавање спорова**

**Члан 11.**

Уговорне стране су сагласне да ће сваки спор који настане у вези са овим уговором, настојати да реше мирним путем у духу добре пословне сарадње. У случају да се настали спор не може решити мирним путем, спорове из овог уговора решаваће стварно и месно надлежни суд.

Уговорне стране су сагласне да су у току поступка за решавање спора насталог међу уговорним странама обе уговорне стране дужне да наставе да извршавају своје обавезе утврђене уговором под претњом последица утврђених уговором и утврђених законима и другим прописима који се односе на извршење обавеза утврђених уговором.

**Измене и допуне**

**Члан 12.**

Уговорне стране су сагласне да измене и допуне уговора врше у писаној форми путем анекса овог уговора уз обострану сагласност.

**Завршне одредбе**

**Члан 13.**

Овај уговор се сматра закљученим када га потпишу овлашћена лица уговорних страна и овере печатом.

Уговор се закључује за период од 01.02.2025 до 31.01.2026. године.

На сва питања која нису уређена овим уговором примењиваће се одредбе Закона о облигационим односима и одредбе свих закона и подзаконских аката из области која је предмет овог уговора.

**Члан 14.**

Овај уговор је сачињен у 4 истоветна примерка, по 2 примерка за Снабдевача и Крајњег купца.

Сваки уредно потписан и оверен примерак уговора на српском језику представља оригинал и производи једнако правно дејство.

**ЗА СНАБДЕВАЧА ЗА КРАЈЊЕГ КУПЦА**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**